Færøernes Kunstmuseum blev stiftet i 1989. Med finansiering fra Føroya Landsstýri, Augustinus Fonden, Tórshavnar Býráð, testamente efter Hans Niclasen, boghandler, og fru Kate Niclasen, Knud Højgaards Fond, Velux Fonden, Beckett-Fonden, Dronning Margrethe og Prins Henriks Fond, Fossbanken, Listafelag Føroya og andre støtter lykkedes det at bygge den prægtige udstillingsbygning. Arkitekterne var N. F. Truelsen og J. P. Gregoriussen og byggeforeningen BGW stod for arbejdet. Den nye bygning er 1100 m 2, og museets samlede gulvareal er nu ca. 1600 m 2. Tegning af Kunstmuseet De smukke, sorte udstillingspavillioner, som er beklædt med træ, har en tæt forbindelse til gammel færøsk byggetradition. Forskellige rum og haller med skiftende overlys og sidelys, områder næsten uden dagslys, giver rige muligheder for at præsentere malerier, skulpturer og grafik fra samlingen og for at forberede skiftende udstillinger, koncerter og andre tiltag. Fra forhallen, hvor besøgende kan nyde en kop kaffe, er der en smuk udsigt ind i plantagen. Den største sal, som er i den ældre bygning, bliver brugt til skiftende udstillinger. Billede: Tegning af udstillingsområdet til skiftende udstillinger-mål.